"dirutweng tsa Hisetori le Setswana. O ne a itsiwe gape ka matsetseleko a gagwe a go katisa ditlhopha tsa kgwele ya dinao. O tsene mo lenyalong le le boitshepo le Mponeng, Prudence Madiba mme ba segofadiwa ka barwa ba le babedi le morwadi a le mongwe. Moswi o rotse tiro ka ngwaga wa 2006 e le mogokgo kwa sekolong se segolo sa Ithuteng. O tlogela lefatshe le le ka kwano Mopitlwe a tlhola malatsi a le lesome le bobedi ka 2021, morago ga bolwetse jo bokhutshwane. O tlogela mosadi le bana ba babedi e bong Olehile le Keneilwe, ditlogolo tse pedi le bomorwarraagwe ba le bararo. ROBALA KA KAGISO MOFOKENG! NNA KE DIALA PHOKENG KOKOMANE YA MONNA YO O TLHOGOKGOLO. 4.4.2 Ditirwana Ela tlhoko: Tsela nngwe e dipotso tsa tsa botshelo jwa moswi di ka botswang ka yona. Karabo e nne boleele jwa mafoko a a ka nnang 180–200 (diteng fela). O gakololwa go runa le go tlhotlha setlhangwa sa gago diphoso. 4.4.2.1 Morutabana wa sekolo sa lona o tlhokafetse morago ga bolwetse jo bokhutshwane. Botsamaisi jwa sekolo mmogo le balelapa ba go kopile go rulaganya tsa botshelo jwa moswi jaaka bo tlaa buisiwa kwa tirelong ya segopotso ya morutabana yoo. Kwala tsa botshelo jwa moswi jaaka o bo rulagantse. Karabo e nne boleele jwa mafoko a a ka nnang 180–200 (diteng fela). 4.4.2.2 Mo dikhuduegong tse di nnileng teng mo tikologong ya lona moithuti mongwe wa bobegadikgang yo o falotseng marematlou mo sekolong sa lona, o ne a latlhegelwa ke botshelo. Sekolo sa lona se mo direla tirelo ya matshediso, mme o kopilwe go rulaganya tsa botshelo jwa moswi. Kwala tsa botshelo jwa moswi. (Gakologelwa gore go buiwa ka ga moswi e seng motshedi.). Karabo e nne boleele jwa mafoko a a ka nnang 180–200 (diteng fela). 4.4.2.3 Modirimmogo o tlhokafetse jaanong mothapi wa lona o go kopile go thusa ba lelapa go rulaganya tsa botshelo jwa moswi. Kwala tsa botshelo jwa moswi o etse tlhoko go akaretsa dintlha tsotlhe tsa botlhokwa. (Gakologelwa gore go buiwa ka ga moswi e seng motshedi.). Karabo e nne boleele jwa mafoko a a ka nnang 180–200 (diteng fela). 38"